उन्होंने आम सभा में कहा कि आदिवासी बहुल बोड़ला पंडरिया क्षेत्र का विकास उनकी प्राथमिकता में है। इस क्षेत्र के विकास के लिए सड़कों का जाल बिछाया जा रहा है। उन्होंने कहा कि प्रधानमंत्री सहज बिजली हर घर योजना (सौभाग्य) के तहत आगामी 4 माह में इस क्षेत्र में सभी घरों को बिजली कनेक्शन मिल जाएगा। इस मौके पर कार्यक्रम में कृषि मंत्री बृजमोहन अग्रवाल, लोकसभा सांसद अभिषेक सिंह, संसदीय सचिव मोती राम चंद्रवंशी, विधायक अशोक साहू, गौ सेवा आयोग के अध्यक्ष बिसेसर पटेल सहित अनेक जनप्रतिनिधि और बड़ी संख्या में किसान, मजदूर और क्षेत्र के पंच-सरपंच भी उपस्थित थे।